«Ակոս»-ի թղթակից Էմրե Էրթանին գրում է. «Սամաթիայում տարեց հայ կանանց դեմ հարձակումները մեկով էլ ավելացան։ Երբ Մարիցա Քյուչուքի սպանության եւ մյուս տարեց հայ կանանց դեմ հարձակումների հետ կապված հետքեր չեն գտնվել, հունվարի 22-ի երեկոյան, 17։00-ի կողմերը հարձակման է ենթարկվել 80-ամյա Սուլթան Այքարը։ Հայ կինը ծեծի է ենթարկվել այն պահին, երբ շենքի մուտքից ներս է մտել։ Հարձակվողը եղել է սեւ հագնված եւ դիմակով։ Կնոջ բղավոցներից հարեւանները դուրս են եկել, իսկ հարձակվողն այդ ընթացքում փախել է։ Ականատեսները պնդում են, որ փողոցի անկյունում 2 հոգի «հետեւել են» հարձակվողի գործողություններին։